ఆరాంఘర్ ఫ్లైఓవర్

ఆరాంఘర్ హైదరాబాద్ నగరంలోని ప్రధాన రహదారుల్లో ఒకటి. ఆరాంఘర్ నుంచి జూపార్క్‌ వరకు నూతనంగా ఈ ఫ్లైఓవర్ ను తెలంగాణ ప్రభుత్వం నిర్మిస్తుంది. ఈ ఫ్లైఓవర్ నిర్మాణ పనులను 2023 మార్చి నెలాఖరులోగా పూర్తి చేసి ప్రజలకు అందుబాటులోకి తేవాలని ప్రభుత్వం నిర్ణయించింది.

నిర్మాణ వివరాలు
ఆరాంఘర్ నుంచి జూపార్క్‌ వరకు ప్రారంభమయ్యే ఈ ఫ్లైఓవర్ ను 24 మీటర్ల వెడల్పుతో 6 లేన్లలో 4.08 కిలోమీటర్ల పొడవుతో 636.8 కోట్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో 2018లో నిర్మాణాన్ని ప్రారంభించారు. ఈ ఫ్లైఓవర్ వినియోగంలోకి వస్తే రాజీవ్ గాంధీ అంతర్జాతీయ విమానాశ్రయం వెళ్లే వారితోపాటు మహబూబ్‌నగర్‌ తదితర ప్రాంతాలకు వెళ్లే వారికి, జూపార్క్‌కు వచ్చే సందర్శకులకు, పాతబస్తీ వైపు వెళ్లే వాహనాలకు ప్రయాణం సులభతరం అవుతుంది.

పనుల పరిశీలన
ఆరాంఘర్ నుండి జూపార్క్ వరకు 4.08 కిలోమీటర్ల నిర్మిస్తున్న ఫ్లైఓవర్ పనులను రాష్ట్ర ప్రభుత్వ కార్యదర్శి సోమేశ్ కుమార్ 2022 జనవరి 20న జీహెచ్‌ఎంసీ కమిషనర్‌ లోకే్‌షకుమార్‌, జీహెచ్ఎంసీ అధికారులు, సంబంధిత కాంట్రాక్టర్లతో కలిసి నిర్మాణ పనులను పరిశీలించాడు.

మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు